**CONTRACT PRESTARI SERVICII IN TEHNOLOGIA INFORMATIEI**

**NR.: ………../01.02.2024**

Intre:

**SOFTHUB AG S.R.L.**, cu sediul social in Bucureşti, sectorul 3, Str. Vlad Judeţul nr. 2, camera nr. 1, bloc V14A, scara 2, etaj 1, ap. 33, adresa email: razvan.mustata@gmail.com, inregistrata la Registrul Comertului cu nr. J40/2456/2017, CUI 37130972, reprezentata legal prin Razvan Mihai Mustata Administrator, in calitate de prestator („**Prestatorul**"), pe de o parte; **si**

**S.C. NIRO INVESTMENT S.A.,** persoană juridică română, cu sediul în Comuna Dobroeşti, Sat Fundeni, str. Dragonul Roşu, nr. 1-10, etaj 3, biroul nr. 2-4, Centrul Comercial Dragonul Roşu Megashop, judeţ Ilfov, înregistrată la Registrul Comerţului sub nr. J23/227/2002, Cod de Înregistrare Fiscala RO6951013, reprezentata legal prin Mihaela Istrate - Director General, denumită în cele ce urmează(**„Beneficiarul**")**,** pe de alta parte,

Denumite in continuare, individual, „**Partea**" si, in mod colectiv, „**Partile**", au incheiat prezentul Contract prestari servicii in tehnologia informatiei (“**Contractul**”), dupa cum urmeaza:

**Art. 1. Dispoziții generale**

1.1. În aplicarea caracterului independent al activităţilor desfăşurate în temeiul prezentului Contract, Părţile înţeleg şi convin ca niciuna dintre Părţi nu va solicita celeilalte Părţi şi nu va suporta niciun fel de cheltuieli aferente unor elemente pe care legislaţia română le consideră a fi de natură a reflecta natura dependentă a unei activităţi economice.

1.2. Pe durata prezentului Contract, Prestatorul va furniza Serviciile prevăzute în Contract.

1.3. Prestatorul îşi va suporta propriile sale cheltuieli în interesul desfăşurării activităţii, precum orice tipuri de cheltuieli aferente:

a) deplasării de la/la sediul Părţilor sau al altor persoane fizice/juridice,

b) timpului de odihnă, în care Parţile nu-şi execută prestaţiile unele faţă de altele, c) imposibilităţii temporare de realizare a prestaţiilor contractuale ca urmare a unui concediu medical sau oricăror cauze asemenătoare,

d) oricăror altor situaţii de natura celor prevăzute la alin. 1-3.

1.4. Serviciile vor fi prestate de Prestator din orice locatie adecvata, folosind baza materiala a Prestatorului (statie de lucru, conexiune internet, software specializat de dezvoltare, software specializat de testare etc.), iar livrabilele vor fi furnizate electronic Beneficiarului (prin email sau încărcare pe serverele specializate ale Beneficiarului).

**Art. 2. Obiectul Contractului**

2.1. Prestatorul se obliga sa furnizeze, la solicitarea Beneficiarului si in beneficiul acestuia, servicii de integrare a sistemului **Charisma** cu platforma**/**aplicația **CEC Bank**, pentru export extrase de cont și efectuare plăți în sistem internet banking („**Serviciile**”).

P a g e 2 | 6

**Art. 3. Obligatiile Prestatorului**

Prestatorul isi asuma urmatoarele obligatii:

a) sa presteze Serviciile catre Beneficiar conform solicitarilor acestuia si sa asigure finalizarea corespunzatoare si in timp util a acestora, la standardele de calitate cerute si in termenele agreate;

b) sa furnizeze Serviciile spre satisfactia rezonabila a Beneficiarului, Beneficiarul putand solicita Prestatorului sa rectifice orice Servicii care au fost prestate in mod necorespunzator;

c) pe toată perioada realizării obligaţiilor prezentului Contract, să comunice Beneficiarului, orice modificare cu privire la sediul social, denumire, divizare, fuziune;

d) să presteze Serviciile prin utilizarea doar a propriilor sale bunuri şi/sau capitaluri (spaţii de birouri/producţie, echipamente, aparatură şi oricare altele asemenea);

e) să presteze serviciile cu respectarea principiului independenţei activităţii desfăşurate de Prestator consfinţită de dispoziţiile art. 4 lit.a) din O.U.G. nr. 44/2008.

**Art.4. Obligatiile Beneficiarului**

Beneficiarul isi asuma urmatoarele obligatii:

a) în sensul Art. 3, lit. e), Partile inteleg si convin ca nu se afla si nici nu vor intra intr-o relatie de subordonare una fata de cealalta, fata de organele de conducere ale celeilalte Parti sau fata de alte entitati care detin controlul asupra/ sunt detinute de cealalta Parte;

b) sa puna la dispozitia Prestatorului informatiile solicitate de acesta, legate de activitatea Beneficiarului, care sunt necesare pentru buna executare a serviciilor asumate de Prestator;

c) sa plateasca Prestatorului, in termenii stabiliti prin prezentul Contract, pretul prevazut pentru Serviciile prestate, pe baza facturii emise de Prestator, insotita de devizul de lucru, aprobat de Beneficiar.

**Art. 5. Pretul Contractului și modalitatea de plată**

5.1. În schimbul Serviciilor prestate, Beneficiarul se obliga sa plateasca Prestatorului remuneratia datorată în cuantum de **800(optsute) Euro**. Prestatorul nu este plătitor de TVA.

5.2. Plata Serviciilor se va face in baza unui deviz agreat de ambele Parti care atesta serviciile efectuate, durata lor si termenii de calitate, deviz care va fi furnizat de catre Prestator Beneficiarului la data emiterii facturii fiscale.

5.3. Plata remunerației datorate Prestatorului se va face la finalizare Serviciilor, în termen de maximum 10 (zece) zile lucrătoare de la data acceptării la plată a facturii fiscale emise de Prestator.

5.4. Plata se efectueaza în contul Prestatorului cod RO17INGB0000999906676339 deschis la ING BANK NV pe numele Prestatorului.

P a g e 3 | 6

**Art.6. Durata Contractului**

6.1. Contractul își produce efectele de la data semnării prezentului inscris de către ambele Părți și este valabil până la îndeplinirea tuturor obligațiilor contractuale.

6.2. Prestatorul se angajează ca, până la data de **20.02.2024**, să finalizeze Serviciile la care se angajează prin prezentul Contract (“**Termen de finalizare**”)

6.3. Termenul de finalizare este ferm.

6.4. In cazul in care Prestatorul nu isi indeplineste corespunzător obligatiile asumate prin Contract, Beneficiarul este indreptatit sa perceapa penalitati de intarziere de 0,5% pe zi de intarziere, calculat din valoarea totala a Contractului. In cazul in care Beneficiarul nu onoreaza plata in termenii prevazuți prin Contract, acesta are obligatia de a plati penalitati de intarziere de 0,5% pe zi de intarziere, calculat din suma datorată. Cuantumul penalităților poate depăși valoarea la care ele au fost calculate.

**Art.7. Încetarea Contractului**

7.1. Prezentul Contract încetează în oricare din următoarele modalităţi:

(a) prin acordul scris al Părţilor;

(b) prin ajungerea la termen și/sau îndeplinirea tuturor obligațiilor contractuale; (c) prin demararea procedurilor de faliment, dizolvare sau lichidare a oricăreia dintre Părţi; (d) în caz de forţa majoră, în condițiile legii;

(e) prin denuntarea unilaterala a Contractului de catre Beneficiar, oricand, indiferent de motiv, transmitand Prestatorului o notificare prealabila cu minim 10 (zece) zile calendaristice înainte de data la care operează încetarea Contractului;

(f) prin cesionarea de către Prestator a drepturile şi obligaţiilor sale prevăzute prin Contract, fără acordul scris, expres și prealabil al Beneficiarului;

(g) prin rezilierea unilaterală de către oricare dintre Părți, în baza unei notificări de reziliere transmisă celeilalte Părți conform Art. 1.552 Codul Civil, în măsura în care acesta nu îndeplineşte sau îndeplineşte în mod necorespunzător obligatiile sale şi nu le remediază în termenul indicat de catre cealaltă Parte;

7.2. Încetarea Contractului nu va avea niciun efect asupra obligațiilor deja scadente între Părți la data survenirii acesteia.

7.3. Prestatorul se afla de drept in inatrziere odata cu implinirea Termenului de finalizare. 7.4. Decalarea termenelor de executie determina decalarea corespunzatoare a platilor.

**Art. 8. Forta majora**

8.1. Forta majora exonereaza de raspundere Partea care o invoca, dar numai in masura si pentru perioada in care Partea este impiedicata sau intarziata sa-si execute obligatia din pricina situatiei de forta majora. Partea care invoca forta majora va depune toate eforturile rezonabile pentru a reduce cat mai mult posibil efectele rezultand din forta majora.

8.2. Forta majora exonereaza de raspundere Partea care o invoca, in conditiile legii, daca o comunica in scris, celeilalte Parti in termen de 15 zile de la producere si o dovedeste printr-un certificat oficial, in termen de 15 de zile de la data invocarii ei.

8.3. Prin forta majora se inteleg toate evenimentele si/sau imprejurarile independente de vointa partii care invoca forta majora, imprevizibile si de neinlaturat si care, survenind dupa incheierea contractului, impiedica ori intirzie, total sau partial, indeplinirea obligatiilor izvorind din acest

P a g e 4 | 6

contract.

8.4. Pentru orice intarziere si/sau neindeplinire a obligatiilor contractuale de catre oricare din Parti ca urmare a situatiei de forta majora, niciuna din Parti nu va fi indreptatita sa pretinda celeilalte Parti penalitati, dobanzi, ori despagubiri care altfel ar fi fost platibile.

8.5. Daca, datorita situatiei de forta majora, una din Parti este impiedicata sa-si indeplineasca, total sau partial obligatiile sale contractuale pe o perioada mai mare 1 luna, atunci oricare Parte va avea dreptul, in lipsa unei alte intelegeri, sa rezilieze contractul, printr-o notificare scrisa adresata celeilalte Parti. In acesta situatie, Partile vor stabili consecintele rezilierii.

**Art. 9. Notificari, adrese, comunicari**

9.1. Orice adresă, notificare, comunicare sau cerere făcută în legătură cu executarea prezentului Contract vor fi făcute în scris.

9.2. Orice adresă, notificare, comunicare sau cerere este consideră valabil făcută, dacă va fi transmisă celeilalte Părți la adresa menționată în prezentul Contract, prin poștă, cu scrisoare recomandată cu confirmare de primire.

9.3. Toate aceste comunicări se pot face și prin fax, e-mail, cu condiția confirmării în scris a primirii lor.

9.4. Toate notificările şi comunicările privind prezentul Contract vor fi trimise la adresele mentionate in preambulul Contractului.

9.5. În cazul în care o Parte își schimbă datele de contact, aceasta are obligația de a notifica acest eveniment celeilalte Părți în termen de maxim 1 zi lucrătoare, calculat de la momentul producerii schimbării, în caz contrar considerându-se că scrisoarea/notificarea/cererea a fost trimisă în mod valabil la datele cunoscute în momentul încheierii Contractului.

9.6. Orice adresa, notificare, comunicare sau cerere transmisă prin fax/e-mail se va considera ca fiind trimisă în prima zi lucrătoare după cea în care a fost expediată;

9.7. Data la care se va considera primită o notificare/adresa/cerere/comunicare este data menționată în raportul de confirmare.

**Art. 10. Litigii**

10.1. Prezentul Contract este guvernat de legea română.

10.2. Orice neînţelegere rezultată din valabilitatea, executarea şi interpretarea prezentului Contract va fi soluţionată în mod amiabil. Când aceasta nu este posibilă, litigiul va fi depus spre soluţionare instantelor competente de la sediul Beneficiarului.

**Art.11. CLAUZA DE CONFIDENȚIALITATE SI DE PROTECTIE A DATELOR PERSONALE (GDPR).**

Fiecare Parte se obligă să nu divulge terţelor persoane, fără acordul prealabil exprimat în scris al celeilalte Parţi, informaţia obţinută în procesul executării prezentului Contract, precum şi să o utilizeze numai în scopurile executării prezentului Contract. Obligaţia nu se aplică informaţiei: a. divulgate la solicitarea unor autoritati publice cu atributii, făcută în conformitate cu legislaţia în vigoare; b. care este de domeniul public la momentul divulgării; c. divulgate în cadrul unui proces judiciar între Parţi privind acest Contract; d. divulgate acţionarilor Părţii, persoanelor cu funcţii de răspundere, salariaţilor, reprezentanţilor, agenţilor, consultanţilor, auditorilor, cedenţilor,

P a g e 5 | 6

succesorilor şi/sau întreprinderilor afiliate ale Parţii care sunt implicate în executarea prezentului Contract, referitor la care Partea va trebui:- să limiteze divulgarea informaţiei numai către cei ce au nevoie de ea pentru îndeplinirea obligaţiilor sale faţă de Parte;- sa asigure folosirea informaţiei exclusiv in scopurile nemijlocit legate de ceea pentru ce informaţia este divulgata;- sa informeze toate aceste persoane privind obligaţia lor de a păstra confidenţialitatea informaţiei în modul stabilit de prezentul Contract.

Sunt considerate informații confidențiale și fac obiectul prezentelor clauze, datele de identificare (nume, semnătură, serie și număr CI etc.) ale reprezentanților Părților, care se vor regăsi pe documentele emise de (schimbate între) Parți în perioada derulării Contractului și care nu sunt de domeniul public la momentul divulgării. Prelucrarea de către Părți a datelor cu caracter personal ale persoanelor vizate mai sus se va realiza cu respectarea principiilor și drepturilor acestora care decurg din punerea în aplicare a REGULAMENTUL (UE) 2016/679 AL PARLAMENTULUI EUROPEAN ȘI AL CONSILIULUI privind protecția persoanelor fizice în ceea ce privește prelucrarea datelor cu caracter personal – GDPR. În spiritul GDPR, Părțile au următoarele drepturi de acces la datele personale ale angajaților/reprezentanților proprii, operate de cealaltă Parte:a) Dreptul de acces la date; b) reptul la rectificarea datelor; c) Dreptul la ștergerea datelor; d)Dreptul la restricționarea prelucrării; e) Dreptul la portabilitatea datelor; f) Dreptul de opoziție la prelucrarea datelor; g) Dreptul de a nu fi supus unor decizii automatizate, inclusiv profilarea; h) Dreptul la notificarea destinatarilor privind rectificarea, ștergerea ori restricționarea datelor cu caracter personal.

Conform legislației naționale în vigoare în domeniu, datele personale solicitate de beneficiar sunt necesare pentru buna derulare a Contractului (completarea facturilor, documentelor contabile) și nu vor fi folosite în alte scopuri.

Datele personale obținute sunt procesate în bazele de date și pe serverele Niro Investment S.A. (societate afiliata), pe întreaga durată a raporturilor contractuale și ulterior, conform politicilor interne, pe durata necesară îndeplinirii obligațiilor legale ce ii revin. Respectarea cerințelor legale aplicabile sunt permanent monitorizate, inclusiv prin Responsabilul de protecție a datelor cu caracter personal ce poate fi contactat la dpo@nirogroup.ro. Reclamațiile privind posibila încălcare a drepturilor privind prelucrarea datelor cu caracter personal pot fi adresate Autorității Naționale de Supraveghere a Prelucrării Datelor cu Caracter Personal la adresa www.dataprotection.ro.

Oricare dintre Părţile contractante se obligă, în termenii şi condiţiile prezentului Contract, să păstreze strict confidenţiale, pe durata Contractului şi după incetarea acestuia, toate datele şi informaţiile, divulgate în orice manieră de către cealaltă Parte, în executarea Contractului. Excepţie de la prezenta obligaţie sunt cazurile în care divulgarea este necesară pentru executarea Contractului şi se face numai avand consimţământul scris, expres si prealabil al celeilalte Părţi sau daca divulgarea este solicitată, în mod legal, de către autorităţile de drept.

În cazul în care oricare dintre Părţi va încălca obligaţia de confidenţialitate, aceasta va fi obligată la plata de daune-interese în favoarea Părţii prejudiciate.

**Art.12. Cesiunea Contractului**

12.1. Prezentul Contract are caracter *intuitu personae* in privinta Prestatorului; acesta nu poate transmite unei terţe persoane, total sau parţial, drepturile şi obligaţiile ce ii revin prin prezentul Contract, decât dacă a obţinut acordul scris și prealabil al Beneficiarului, care acord trebuie transmis Prestatorului în termen de 5 (cinci) zile lucrătoare de la momentul primirii notificării. În lipsa unui

P a g e 6 | 6

răspuns scris și expres exprimat în acest sens, se consideră că Partea nu consimte la cesiunea Contractului şi aceasta nu poate avea loc.

**Art. 13. Clauze finale**

13.1. Partile sunt de drept in intarziere in cazul neindeplinirii sau indeplinirii necorespunzatoare a oricareia din obligatiile ce le revin potrivit Contractului.

13.2. Reprezentanţii Părţilor declară că sunt pe deplin împuterniciţi pentru semnarea Contractului şi că Partea pe care o reprezintă este valabil înregistrată şi are deplină capacitate pentru încheierea prezentului acord şi pentru exercitarea drepturilor şi executarea obligaţiilor prevăzute prin acesta. 13.3. Partile declara ca toate prevederile Contractului au fost negociate cu buna–credinta, le-au citit, si le-au asumat si sunt de acord cu acestea asa cum sunt consemnate prin prezentul inscris. 13.4. Ambele Parti declara ca isi asuma, pe toata durata contractuala, riscul schimbarii imprejurarilor (de orice natura- inclusiv, dar fara a se limita la, cele politice, economice, comerciale si financiare) existente la data incheierii Contractului, cu respectarea prevederilor Art. 1271 Cod civil. 13.5. Prezentul Contract este supus legii romane si interpretat in conformitate cu prevederile acesteia. Orice litigiu, controversa sau pretentie a Partilor, decurgand din sau in legatura cu prezentul Contract si care nu a fost solutionata de Parti in mod amiabil, va fi supusa, spre solutionare, instantelor judecatoresti competente din Bucuresti.

13.6. Contract poate fi modificat exclusiv prin incheierea de acte aditionale. 13.7. Prevederile contractuale sunt integral obligatorii pentru Partile semnatare si succesorii lor in drepturi si obligatii.

Prezentul Contract a fost incheiat in 2 (două) exemplare astazi, 01.02.2024, cate un exemplar pentru fiecare Parte.

Beneficiar, Prestator,

**NIRO INVESTMENT S.A. SOFTHUB AG S.R.L.** Director General, Administrator,

**Mihaela Istrate Razvan Mihai Mustata**